Document ID: /roh_data/filtered/fineweb-2-filterrobots_roh.jsonl.gz/45781

Gramophone
Registraziuns istoricas da la Fonoteca naziunala svizra
L'INCUMBENSA DAL MANTEGNIMENT
Cundiziunament
Avant d'archivar e da copiar vegn mintga platta lavada, sche ses stadi permetta quai. La moda e maniera da lavar vegn determinada a maun dal stadi, dal tip e da la quantitad da las plattas da nettegiar. I stattan a disposiziun dus apparats Keith Monks cun barschuns per nettegiar singulas plattas u ina lavandaria d'ultrasun per nettegiar a medem temp pliras plattas. En il medem pass da lavur vegn la cuverta interiura originala ch'è savens fitg nauscha remplazzada tras ina nova or da palpiri senza acid cun ina folia da polietilen e cun ina cuverta exteriura medemamain or da chartun senza acid.
Tut las materialias che vegnan duvradas per lavar e per pachetar las plattas, èn vegnidas tschernidas conscienziusamain da la Fonoteca naziunala svizra e silsuenter vegnidas testadas da la EMPA per garantir lur abilitad per in'archivaziun a lunga vista.
Ils cilinders, cunzunt quels da tschaira, na pon betg vegnir lavads. Sche necessari vegnan els lavads cun in barschun da chavels loms u nettegiads cun in sdratsch da microfibra. L'emballadi original dal cilinder vegn remplazzà tras ina stgatla senza acid adattada.
La Fonoteca naziunala svizra fa part da la Biblioteca naziunala svizra